10256502 | Jaarboeke 2018 | Universiteit van Pretoria
Program: MPH Openbare Gesondheid
10256502 Fakulteit Gesondheidswetenskappe
Minimum duur van studie: 2 jaar Totale krediete: 195
Die MPH-program bestaan uit die volgende drie komponente:
Spoormodules (voorgeskrewe/verpligte en keusemodule)
Spoormodules (voorgeskrewe en elektief):
Die volgende areas is beskikbaar:
Biostatistiek en epidemiologie – Monitering en evaluering
Siektebeheer – Veldepidemiologie en laboratoriumopleidingprogram
Omgewings- en beroepsgesondheid
Omgewings- en beroepsgesondheid – Beroepshigiëne
Omgewings- en beroepsgesondheid – Lugvaart- en ruimtegeneeskunde
Gesondheidsbeleid en -bestuur
Inligting rakende die inhoud van elke spoor, is op aanvraag beskikbaar op die webbladsy van die Skool vir Gesondheidstelsels en Openbare Gesondheid (www.shsph.up.ac.za).
Vir toelating tot studie vir die Magistergraad in Openbare Gesondheid (MPH) moet 'n kandidaat in besit wees van:
'n vierjarige baccalaureusgraad met minstens twee jaar toepaslike praktiese (werks-) ervaring; of
'n honneursgraad; of
'n driejarige baccalaureusgraad met minstens vyf jaar toepaslike praktiese (werks-) ervaring.
(i) Kandidate moet in die volgende gevalle eers as spesiale studente in die Fakulteit registreer ten einde 'n statuseksamen af te lê en te slaag:
(ii) Slaagvereistes vir die statuseksamen
(iii) Die aansoek van 'n student wat die statuseksamen geslaag het, moet aan die Senaat van die Universiteit vir goedkeuring voorgelê word. Suksesvolle studente mag dan in die volgende akademiese jaar vir die graadprogram registreer.
Let wel: Alle MMed-studente moet vir (TNM 800) Toegepaste navorsingsmetodologie 800 registreer en dit bevredigend bywoon.
Eksaminering van modules
Elke module het sy individuele (eie) evaluering, wat uit meer as een evalueringswyse mag bestaan. 'n Minimum van 50% word vereis om te kan slaag.
Indien 'n student 'n module druip, maar minstens 40% tot 49% daarin behaal, moet sodanige student 'n tweede eksamen in die betrokke module aflê. Die student moet die nodige reëlings in dié verband met die dosent wat die module aanbied, in oorleg met die akademiese programkoördineerder, tref.
Indien 'n student 'n module druip, maar 'n punt behaal van minder as 40%, moet sodanige module volledig in die daaropvolgende jaar herhaal word.
Indien 'n student 'n kernmodule ná twee pogings steeds nie geslaag het nie, mag hy of sy nie met die MPH-program voortgaan nie.
'n Verpligte module in die student se spoor mag slegs een keer herhaal word. Indien dit ná die tweede poging nog nie geslaag is nie, sal die student versoek word om van spoor te verander. Indien die student ná twee pogings in die tweede spoor nie slaag nie, mag hy of sy nie met die MPH-program voortgaan nie.
Indien 'n keusemodule ná twee pogings steeds gedruip word, moet die student 'n ander keusemodule kies.
Finale eksamens vir die MPH
Behalwe vir 'n opsomming van die totaal punte behaal vir modules, het die MPH-program 'n addisionele evaluering van die kursuswerk, wat bestaan uit twee omvattende eksamens. Die eksaminatore besluit of hierdie eksamens mondeling of skriftelik afgeneem sal word.
Die eerste eksamen sal na voltooing van al die voorgeskrewe kernmodules plaasvind, en dek basiese kennis in openbare gesondheid. Die eksamen bestaan uit twee vraestelle van twee uur elk. Vraestel I sal die materiaal wat gedurende kernmodules HME 870, DEG 870 en BOS 870 geleer is, dek. Vraestel II sal materiaal wat gedurende die oorblywende kernmodules, met die uitsondering van materiaal wat gedurende die module Weten-skaplike skryfmetodes 871 (HMS 871) geleer is, dek.
Die tweede eksamen vind aan die einde van die MPH-program plaas en omvat die modules wat geneem word as deel van 'n spesialisering of 'n fokusarea.
Die minimum slaagpunt vir elke eksamen is 50% en vir die eerste kerneksamen word 'n subminimum van 40% in elk van die twee vraestelle vereis. Die finale punt vir die eerste kerneksamen sal eenvoudig 'n gemiddelde van die persentasiepunte wees wat in elk van die twee konstituerende vraestelle behaal is. Indien 'n student een van die eksamens druip, word 'n tweede eksamen gedurende die volgende eksamentydperk vereis. Indien 'n student vir die tweede keer nie slaag nie, mag hy/sy nie met die MPH-program voortgaan nie.
Die miniverhandeling moet onafhanklik met minstens 50% geslaag word.
Die MPH-graad bestaan uit kursuswerk (70%) en 'n navorsingskomponent (30%). Die miniverhandeling behels 60 krediete (die ekwivalent van 600 veronderstelde leerure volgens SAQA-kriteria).
Die verwagte uitkoms van die miniverhandeling, is dat die student in staat sal wees om gesondheids- en gesondheidstelselsprobleme op 'n omvattende wyse te begin identifiseer en ondersoek, en om paslike intervensies te begin formuleer.
Die student se navorsingsprotokol word aan die hoof van die fokusarea vir goedkeuring voorgelê, vóór voorlegging aan die Gesondheidswetenskappe-navorsingsetiekkomitee.
Die graad word met lof toegeken aan 'n student wat 'n finale punt van minstens 75% in die miniverhandeling en 'n gemiddelde van minstens 75% in die kombinasie van kursuswerk en eksamens behaal het.
Inleiding tot siektebeheer 880
Basis van omgewingsgesondheid 881
Inleiding tot gesondheidsbestuur 875
Geleerdheid in openbare gesondheid 880
Sosiale beslissende bepalers van gesondheid en primêre gesondheidsorg 880
Individuele studie in openbare gesondheid 874
Individuele studie in openbare gesondheid 875
Beginsels van oordraagbare siektebeheer 876
Seminare in tropiese gesondheid (Agent) 877
Seminare in tropiese gesondheid (Omgewing) 878
Seminare in tropiese gesondheid (Gasheer) 879
Siekte -uitbraak en -beheer 871
Ekonomiese evaluasie van siektebeheer intervensies 872
Studente leer wanneer en hoe om ekonomiese ontleding uit te voer.
Menslike voeding en openbare gesondheid 874
Inleiding tot toksikologie 872
Inleiding tot beroeps- en omgewingsgesondheid 873
Finansiëlebestuur in openbare gesondheid 872
Bestuur van beroepsgesondheidsdienste 873
Gesondheidsbeleid en- stelsels 876
Projekbestuur in gesondheid 876
Inleiding tot monitering en evaluering vir gesondheidsbestuurders 874
Beginsels van menslikehulpbronbestuur 872
Nagraadse studies in beroepshigiëne 1 873
Nagraadse seminare in beroepshigiene 2 874
*Hierdie inligting is slegs in Engels beskikbaar. Introduction to laboratory practice, occupational health education, research and statistical methods, integrated management systems, quality systems, audits and occupational hygiene management. Problem-based assignments need to be completed and submitted within a month after each unit standard.